**Ferrari F10**| F. Alonso priešsezoninių bandymų metu.F. Alonso priešsezoninių bandymų metu. |
| **Statistika Formulėje 1** |
| Komanda (-os) | Scuderia Ferrari |
| Dizaineris (-iai) |  |
| Lenktynininkai | Brazilija Felipe Massa Ispanija Fernando Alonso |
| Aktyvūs metai | 2010 |
| Dalyvauta GP | 19 |
| Pergalės | 5 |
| Podiumai | 15 |
| Pole pozicijos | 2 |
| Greičiausių ratų | 5 |
| Pirmas GP | 2010 m. Bahreino Grand Prix |
| Pirmoji pergalė | 2010 m. Bahreino Grand Prix |
| Paskutinė pergalė | 2010 m. Korėjos Grand Prix |
| Paskutinis GP | 2010 m. Abu Dabio Grand Prix |

**Ferrari F10** – Scuderia Ferrari komandos automobilis, kuris buvo naudojamas 2010 m. Formulės 1 sezone. F10 oficialiai buvo pristatytas 2010 m. sausio 28 d. ekipos bazėje Maranelo mieste. Šiame sezone šiuo automobiliu Ferrari ekipa pelnė 5 pergales.

F10 techninė pusė
-----------------

* Važiuoklė – anglies pluoštas, korėta kompozitinė struktūra;
* Variklis – **Ferrari 056**, 2398 cm³, V8 (90 laipsnių kampo), apribotas iki 18000 sūkių per minutę;
* Pavarų dėžė – 7 pavarų + viena atbulinė, sekvencinė pusiau automatinė, kontroliuojama elektronikos, įmontuota spartaus perjungimo sistema;
* Svoris – 620 kg (su lenktynininku, kuru ir vandeniu);
* Kuras – Shell V-Power ULG 66L/2 benzinas/Shell Helix Ultra tepalai;
* Padangos – Bridgestone, BBS Wheels (priekiniai ir galiniai ratlankiai): 13"

Pilotai
-------

* Brazilija #7 Felipe Massa
* Ispanija #8 Fernando Alonso

2010 m. sezono apžvalga
-----------------------

### Priešsezoniniai bandymai

Pirmųjų bandymų metu Valensijos trasoje greičiausias buvo F. Massa. Pirmąją dieną jis nuvažiavo 102, o antrąją – 124 ratus. Po bandymų brazilas buvo patenkintas naujuoju ekipos modeliu ir teigė, kad jį vairuoti lengviau, nei pernykštį F60. Trečiąją bandymų dieną su F10 važiavęs F. Alonso taip pat parodė greičiausią laiką (1:11.470 min.).

### 2010 m. sezonas

Sezono pradžia Ferrari ekipai su F10 buvo labai geras – pirmose lenktynėse Bahreine F. Alonso pelnė pergalę, o F. Massa buvo antras.

Kitose lenktynėse Australijoje F. Massa vėl užlipo ant podiumo (trečia vieta), o Alonso liko ketvirtas.

Malaizijos kvalifikacijoje abu Ferrari lenktynininkai kartu su Lewis Hamilton iš McLaren pavėlavo išvažiuoti pirmoje jos dalyje ir dėl šlapios dangos nesugebėjo patekti į antrąją kvalifikacijos dalį. Šiose lenktynėse Felipe Massa sugebėjo pelnyti taškus, o Alonso liko tik 13 vietoje.

Sezono vidurys komandai susiklostė nesėkmingai ir ji vis daugiau atsiliko nuo Red Bull ir McLaren ekipų.

Tik nuo Vokietijos lenktynių ekipa vėl pradėjo rodyti gerus rezultatus. Per paskutines 9 sezono lenktynes F10 pelnė 4 (iš viso sezono 5) pergales ir 10 kartų finišavo ant podiumo. Paskutinėse lenktynėse Abu Dabyje F. Alonso buvo sezono lyderis, tačiau dėl nesėkmingos taktikos nesugebėjo išlaikyti lyderio pozicijos ir pralaimėjo čempionu tapusiam Sebastian Vettel 4 taškais.

2010 m. sezono statistika
-------------------------

| Lenktynės | Pole pozicijos | Pergalės | Greičiausi ratai |
| --- | --- | --- | --- |
| 19 | 2 | 5 | 5 |

Kita
----

Kaip ir 2007 m. sezone naudotas F2007, F10 buvo naudojamas žaidime *Gran Turismo 5*.

Šaltiniai
---------

1. ↑  Oficialiai pristatytas „Ferrari F10" bolidas Archyvuota kopija 2016-03-10 iš Wayback Machine projekto.
2. ↑  F. Massa: „Ferrari F10" vairuoti lengviau nei F60

Nuorodos
--------

* Oficiali F10 svetainė

|  |  |
| --- | --- |
|  | **Vikiteka: Ferrari F10** – vaizdinė ir garsinė medžiaga  |

|  |  |  |  |
| --- | --- | --- | --- |
| 

| Ž • A • RAutomobiliai, dalyvaujantys 2010 m. sezone |
| --- |
|  |
| 
McLaren MP4-25 • Mercedes MGP W01 • Red Bull RB6 • Ferrari F10 • Williams FW32 • Renault R30 • Force India VJM03 • Toro Rosso STR5 • Lotus T127 • Hispania F110 • Sauber C29 • Virgin VR-01 |

 |